Diari Oficial de la Generalitat Valenciana


Sumari del DOGV 5710, del 25-02-2008 (2008/2224)

RESOLUCIÓ de 12 de febrer de 2008, de la Direcció General de Treball, Cooperativisme i Economia Social, per la qual s'ordena el dipòsit de l'acord subscrit per la CS CCOO-PV i la UGT-PV, designant àrbitre en matèria electoral el senyor Francisco Javier Berenguer Maestre.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5710

Data del DOGV
:   25-02-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/2224


Data del document
:   12-02-2008

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * eleccions sindicals
    * interlocutor social
    * sindicat

RESOLUCIÓ de 12 de febrer de 2008, de la Direcció General de Treball, Cooperativisme i Economia Social, per la qual s'ordena el dipòsit de l'acord subscrit per la CS CCOO-PV i la UGT-PV, designant àrbitre en matèria electoral el senyor Francisco Javier Berenguer Maestre. [2008/2224]  
Per Resolució de data 14 de març de 2005 d'esta Direcció General (DOGV de 14.04.2005) es va acordar publicar l'acord de designació d'àrbitres en matèria electoral realitzat per les organitzacions sindicals més representatives de la Comunitat Valenciana per al període 2005-2010.  
Per mitjà d'escrit registrat en data 5 de desembre de 2007 la senyora María Victoria Carreño Carreño va presentar la seua dimissió com a àrbitre designat per a la província d'Alacant.  
Comunicada esta dimissió a les organitzacions sindicals més representatives, en data 4 de febrer de 2008 es va presentar davant de la Direcció General de Treball, Cooperativisme i Economia Social l'Acord subscrit en data 30 de gener de 2008 per les organitzacions sindicals Confederació Sindical de Comissions Obreres del País Valencià i Unió General de Treballadors del País Valencià pel qual procedien a designar àrbitre en matèria electoral i en l'àmbit de la província d'Alacant, en substitució de la dimitida, el senyor Francisco Javier Berenguer Maestre, qui ha acceptat la dita designació.  
Vist l'acord anterior i havent-se seguit el procediment per a la designació d'àrbitres previst en els articles 76.3 de l'Estatut dels Treballadors -aprovat per RDL. 1/1995,de 24 de març- i 28.3 de la Llei 9/1987, de 12 de juny, d'òrgans de representació, determinació de les condicions de treball i participació del personal al servici de les administracions públiques (segons redacció donada per la Llei 18/1994,de 30 de juny i actualment en vigor per aplicació de la disposició transitòria cinquena de la Llei 7/2007, de 12 d'abril, de l'Estatut Bàsic de l'Empleat Públic), així com en els articles 31 del Reglament d'eleccions a òrgans de representació dels treballadors en l'empresa -aprovat per Reial Decret 1844/1994, de 9 de setembre- i 26 del Reglament d'eleccions als òrgans de representació del personal al servici de l'administració general de l'Estat -aprovat per Reial Decret 1846/1994, de 9 de setembre- el director general de Treball, Cooperativisme i Economia Social, fent ús de les facultats que li conferix el Reial Decret 4106/1982 de 29 de desembre, de transferència de funcions i servicis de l'administració de l'Estat a la Generalitat Valenciana, el Decret 129/2007, de 27 de juliol, del Consell, pel qual s'aprova el Reglament Orgànic i Funcional de la conselleria d'Economia, Hisenda i Ocupació (DOCV núm. 5.566, de 30.07.2007) i l'article5 de l'Ordre de 13 de setembre de 1994 de l'extingida conselleria de Treball i Afers Socials (DOGV núm. 2.358, de 03.10.1994) per la qual es van establir les Oficines Públiques de Registre d'Actes d'Eleccions Sindicals a la Comunitat Valenciana, resol  
Primer  
Ordenar el dipòsit en l'Oficina Pública Autonòmica de Registre d'Actes d'Eleccions Sindicals de l'acord de 30 de gener de 2008 pel qual es designa àrbitre en matèria d'eleccions sindicals per a la província d'Alacant el senyor Francisco Javier Berenguer Maestre  
Segon  
Notificar la present resolució a les organitzacions sindicals firmants dels acords i a la designada.  
Tercer  
Disposar la publicació en el Diari Oficial de la Comunitat Valenciana de la designació d'àrbitre.  
València, 12 de febrer de 2008.- El director general de Treball, Cooperativisme i Economia Social: Román Ceballos Sancho.